তাছাড়াও, নিউট্রনের ঘূর্ণন সংখ্যা হয় +১/২ অথবা -১/২। ধরি এটি ভেঙ্গে গিয়ে শুধু প্রোটন এবং ইলেক্ট্রন ছাড়া আর কিছু উৎপন্ন হয় না। প্রোটনের ঘূর্ণন সংখ্যা +১/২ অথবা -১/২ এবং ইলেক্ট্রনেরও তাই। প্রোটন এবং ইলেক্ট্রনের মোট ঘূর্ণন সংখ্যা সর্বদাই +১, ০ অথবা -১, যা নির্ভর করবে চিহ্ন নির্বাচনের উপর। তাই প্রোটন এবং ইলেক্ট্রনের ঘূর্ণন সংখ্যার সমষ্টি কখনোই +১/২ অথবা -১/২ হবে না, যা প্রারম্ভিক নিউট্রনের ক্ষেত্রে পাওয়া যায়। এর অর্থ হচ্ছে কৌণিক ভরবেগের সংরক্ষণশীলতা সূত্র (এটিও আরেকটি সুপরিচিত এবং দৃঢ়ভাবে প্রতিষ্ঠিত সংরক্ষণশীলতা সূত্র) লঙ্ঘিত হচ্ছে।